José Ramos Preto

José Ramos Preto (Louriçal do Campo, 1870eko urriaren 23a – ibidem, 1949ko urtarrilaren 7a) portugaldar legelari eta politikaria izan zen. Portugalgo lehen ministroa izan zen 1920ko ekainean.

Castelo Branco eskualdeko jaberik garrantzitsuena eta politikaririk eraginkorrena izan zen. Lanbidez legelaria, gobernadore zibil, senatari eta ministro izan zen.

António Maria Baptista lehen ministroa bat-batean hil ondoren, Preto izendatu zuten haren ordezko. Hala ere, parlamentuak ekainaren 18an dimititzera behartu zuen, ministroen soldatak igo zituelako. Egun batzuk gehiago jarraitu behar izan zuen karguan, zenbait hautagaik lehen ministro izendatzeari uko egin ziotelako.

Kategoria:Portugalgo Lehen Ministroak